[{"text_idx": "#000004", "text": "Advice for Parents and Guardians"}, {"text_idx": "#000009", "text": "UniPlanet - Sustainability at Bangor"}, {"text_idx": "#000014", "text": "Lleoliadau ein Llyfrgelloedd a Phynciau"}, {"text_idx": "#000016", "text": "Helpu myfyrwyr i gael mynediad at adnoddau"}, {"text_idx": "#000018", "text": "Sut ydw i\u2019n archebu llyfrau trwy\u2019r gwasanaeth Clicio a Chasglu yn ystod yr argyfwng coronafirws?"}, {"text_idx": "#000019", "text": "Wedi i ddiweddaru ar Mar 30, 2022"}, {"text_idx": "#000020", "text": "Er mwyn ateb y galw am eitemau o\u2019n casgliadau printiedig ac i gydymffurfio a chanllawiau iechyd a diogelwch a mesurau cadw pellter cymdeithasol, mae\u2019r Llyfrgell yn treialu gwasanaeth Chlicio a Chasglu diogel di-gyffwrdd. Bydd myfyrwyr cofrestredig ac aelodau staff yn gallu gwneud cais am eitemau i\u2019w casglu ar adeg wedi ei drefnu o flaen llaw."}, {"text_idx": "#000021", "text": "Mae\u2019r gwasanaeth nawr ar gael ar gyfer eitemau a gedwir ym mhob Llyfrgell. Bydd angen casglu eitemau a archebwyd yn Wrecsam, o'r llyfrgell yn Wrecsam."}, {"text_idx": "#000022", "text": "I archebu eitemau, ewch at gatalog y llyfrgell a gofalwch eich bod yn mewngofnodi yn nhop y gornel dde\u2019r sgrin."}, {"text_idx": "#000023", "text": "Er mwyn chwilio am lyfrau printiedig, bydd angen i chwi chwilio trwy\u2019r cwmpawd Casgliadau Llyfrgell PB."}, {"text_idx": "#000024", "text": "Teipiwch deitl y llyfr yr ydych yn chwilio amdano, mae\u2019n helpu ychwanegu cyfenw'r awdur os bydd y teitl yn un cyffredin."}, {"text_idx": "#000025", "text": "Pan fyddwch yn darganfod eich llyfr yn y rhestr ganlyniadau, cliciwch ar deitl y llyfr i agor y record llawn."}, {"text_idx": "#000026", "text": "Os byddwch wedi mewngofnodi, byddwch yn gweld cyswllt i roi cais ar y llyfr Gwneud cais (neilltuo copi), cliciwch ar y cyswllt a byddwch yn cael eich annog i fewnbynnu Man Casglu. Dewiswch y llyfrgell lle y dymunwch gasglu eich eitem ohono. Os oes gennych sylwadau neu anghenion penodol am y cais, gallwch eu hysgrifennu yn y blwch Sylw. Cliciwch y botwm Cais i osod y cais."}, {"text_idx": "#000027", "text": "Pan fydd eich eitemau yn barod i\u2019w casglu, fe wnawn eich e-bostio i drefnu amser priodol. Bydd angen i chi ateb yr e-bost i gadarnhau'r apwyntiad neu awgrymu amser arall os nad yw\u2019r amser yn gyfleus i chi. Bydd amseroedd casglu ar gael rhwng Ddydd Llun - Ddydd Gwener 9am - 5pm (9am - 2pm Ddydd Llun - Ddydd Iau yn Wrecsam)"}, {"text_idx": "#000028", "text": "Gofynnwn i chi beidio a\u0302 thrafaelio i\u2019r Llyfrgell nes eich bod wedi derbyn yr e-bost i gadarnhau amser."}, {"text_idx": "#000029", "text": "Bydd angen i chi ddod a\u2019ch cerdyn myfyriwr gyda chi. Os byddwch wedi penodi rhywun i gasglu y llyfrau ar eich rhan, gofalwch eich bod wedi trefnu hyn gyda ni yn eich gohebiaeth i\u2019r e-bost cadarnhaol."}, {"text_idx": "#000030", "text": "Pan fyddwch yn cyrraedd y Llyfrgell, gofynnwn yn garedig i chi i ddefnyddio'r hylif glanhau dwylo a chadw at ein mesurau cadw pellter cymdeithasol 2m."}, {"text_idx": "#000031", "text": "Pwyswch y botwm intercom yng nghyntedd y Brif Llyfrgell i adael i staff y llyfrgell wybod eich bod yn disgwyl a byddent yn agor y drysau i chi. Yn y man casglu, fe wnaiff ein staff ofyn i chi ddod ymlaen i dderbyn eich llyfrau, byddent wedi cael eu benthyg i\u2019ch cyfrif llyfrgell yn barod. Bydd mannau casglu penodol ar gael yn y llyfrgelloedd eraill lle bydd staff Llyfrgell yn gofyn i chi ddangos eich cerdyn myfyriwr cyn gofyn i chi gamu ymlaen i gasglu eich llyfrau"}, {"text_idx": "#000032", "text": "Am eitemau sydd yn dangos fel 'ar gael' yn y catalog, gofynnwn i chi adael 2 ddiwrnod gwaith rhwng gosod eich cais a derbyn eich amser casglu.\nOs bydd yr eitem yr ydych wedi gofyn amdano allan ar fenthyg, fe wnawn adalw'r eitem ond ni allwn sicrhau bydd yr eitem yn cael ei ddychwelyd gan nad yw nifer o'n benthycwyr yn gallu dychwelyd eu benthyciadau ar hyn o bryd.\nOs byddwch yn dewis i gasglu'r eitem o gangen llyfrgell wahanol i'r un sy'n cadw'r llyfr, gall gymryd diwrnod neu ddau ychwanegol i'r eitem gael ei ddosbarthu.\nAmcan y gwasanaeth yw galluogi defnyddwyr i gael mynediad brys at ein casgliadau llyfrau, dylid ceisiadau gael eu casglu o fewn yr wythnos. Ni allwn brosesu ceisiadau am lyfrau a fydd eu hangen yn y dyfodol.\nMae\u2019r gwasanaeth wedi ei gyfyngu i fyfyrwyr cofrestredig ac aelodau staff yn unig. Ni allwn ymestyn y gwasanaeth i gynnwys aelodau LINC y Gogledd, Sconul ac aelodau cysylltiol eraill ar hyn o bryd.\nOs na allwch fynychu'r amser sydd wedi ei benodi yn eich apwyntiad, gofynnwn i chi yrru e-bost at iss808@bangor.ac.uk i drefnu amser priodol cyn gynted a\u0302 phosib.\nOs ydych yn cael unrhyw broblem yn gosod ceisiadau, neu os oes unrhyw gwestiwn neu bryder, gallwch ein e-bostio at library@bangor.ac.uk"}]